95/260/EY: Komission päätös, tehty 13 päivänä kesäkuuta 1995, kuluttajakomitean perustamisesta



Virallinen lehti nro L 162 , 13/07/1995 s. 0037 - 0040



KOMISSION PÄÄTÖS, tehty 13 päivänä kesäkuuta 1995, kuluttajakomitean perustamisesta (95/260/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että komission kannalta on tärkeätä, että kuluttajia kuullaan heidän etujensa suojeluun liittyvissä ongelmissa yhteisön tasolla, neuvoa-antava kuluttajaneuvosto on perustettu komission päätöksellä 90/55/ETY (1), sellaisena kuin se on viimeksi muutettuna päätöksellä 95/13/EY (2), jotta komissio voi kerätä kuluttajia edustavien järjestöjen lausuntoja, neuvoston toiminnasta saatu kokemus sen perustamisesta lähtien ja erityisesti 20 päivänä kesäkuuta 1994 tehdystä viimeisestä uudistuksesta alkaen osoittaa, että neuvosto ei ole asianmukaisin toimielin täyttämään komission tarpeita kuulemisen tehokkuudessa ja nopeudessa, on suotavaa korvata tämä neuvosto uudella toimielimellä, olisi perustettava kuluttajakomitea, jonka rakenne ja kokoonpano vastaavat komission tavoitteita, tämän komitean on edustettava Euroopan yhteisön kaikkien jäsenmaiden kuluttajia, riippumatta siitä, ovatko he järjestäytyneet kansallisella, alueellisella tai Euroopan tasolla, ja tälle komitealle olisi annettava säännöt, jotka perustuvat saatuun kokemukseen, ON PÄÄTTÄNYT SEURAAVAA: 1 artikla 1. Perustetaan komission yhteyteen kuluttajakomitea, jäljempänä `komitea`. 2. Komitea muodostuu Euroopan kuluttajajärjestöjen ja kansallisten ja alueellisten kuluttajajärjestöjen ja -instituuttien edustajista. 2 artikla Komissio voi kuulla komiteaa kaikista ongelmista, jotka liittyvät kuluttajien etujen suojeluun yhteisön tasolla. 3 artikla Komiteassa on 20 jäsentä. Paikat jaetaan seuraavasti: a) viisitoista paikkaa kansallisten tai alueellisten kuluttajajärjestöjen ja -toimielinten edustajille liitteessä I esitetyn jako- ja valintatavan mukaan. b) viisi paikkaa Euroopan kuluttajajärjestöjen edustajille liitteessä II esitetyn jako- ja valintatavan mukaan. 4 artikla 1. Komissio nimeää komitean jäsenet. 2. Varajäsenet nimetään samoin edellytyksin kuin varsinaiset jäsenet ja heitä nimetään yhtä monta. Varajäsen korvaa ilman eri toimenpidettä poissaolevan tai estyneen varsinaisen jäsenen. 5 artikla 1. Komitean jäsenen toimikausi on kaksi vuotta. Sama jäsen voidaan nimetä uudeksi toimikaudeksi vain kerran. 5. Kahden vuoden toimikauden päätyttyä komitean jäsenet pysyvät toimessaan, kunnes heidän seuraajansa nimetään tai heidän toimikautensa uusitaan. 3. Jäsenen toimikausi päättyy ennen kaksivuotiskauden päättymistä, jos jäsen eroaa tai kuolee. Jäsenen toimikausi voidaan myös päättää, jos jäsentä ehdottanut järjestö pyytää uuden jäsenen nimeämistä jäsenen tilalle. Jäsenen tilalle nimetään toinen henkilö jäljellä olevaksi toimikaudeksi 3 artiklassa määrättyä menettelyä noudattaen. 4. Suoritetut tehtävät eivät oikeuta palkkioon. 6 artikla Komissio julkaisee luettelon jäsenistä tiedoksi Euroopan yhteisöjen virallisessa lehdessä. 7 artikla Komitean kokouksissa puheenjohtajana on komission edustaja. Komissio huolehtii myös komitean sihteeristön tehtävistä ja järjestää sen työt. 8 artikla Komitea kokoontuu komission toimipaikassa komission kutsusta. 9 artikla Rajoittamatta perustamissopimuksen 214 artiklan määräysten soveltamista komitean jäsenet eivät saa ilmaista tietoja, jotka ovat tulleet heidän tietoonsa komitean työssä, jos komissio ilmoittaa näille, että pyydetty lausunto tai esitetty asia on luonteeltaan luottamuksellinen. 10 artikla Kumotaan päätös N:o 90/55/ETY. 11 artikla Tämä päätös tulee voimaan 13 päivänä kesäkuuta 1995. Tehty Brysselissä 13 päivänä kesäkuuta 1995. Komission puolesta Emma BONINO Komission jäsen (1) EYVL N:o L 38, 10.2.1990, s. 40 (2) EYVL N:o L 21, 28.1.1995, s. 17 LIITE I KANSALLISTEN JÄRJESTÖJEN JA TOIMIELINTEN EDUSTUS a) Kansallisten järjestöjen ja toimielinten jäsenten paikat jaetaan kansallisuuksien mukaan seuraavasti: >TAULUKON PAIKKA> b) Kuluttajayhdistysten toiminnan yhteensovittamisesta huolehtivat kansalliset elimet esittävät kukin komissiolle luettelon henkilöistä, joita on vähintään kolminkertainen määrä täytettäviin varsinaisten jäsenten ja varajäsenten edustajanpaikkoihin nähden, sekä yhtä monta varsinaista jäsentä ja varajäsentä, joista komissio valitsee varsinaisen jäsenen ja varajäsenen. Niissä jäsenvaltioissa, joissa tällaisia järjestöjä ei ole, komissio valitsee jäsenet sellaisten kuluttajajärjestöjen ja muiden toimielinten, yhteisöjen ja tutkimuslaitosten keskuudesta, jotka huolehtivat yleisesti kuluttajien etujen puolustamisesta kansallisella tasolla, riippumatta siitä, ovatko ne edustettuina eurooppalaisissa järjestöissä vai eivät. Kuluttajajärjestöjen on täytettävä edustavuusvaatimukset, jotka koskevat erityisesti tosiasiallista toimintaa kuluttajien etujen puolustamiseksi, riippumattomuutta elinkeinoelämästä, niiden toiminnan tarkoituksenmukaisuutta yhteisten etujen ja/tai jäsenmäärän kannalta. LIITE II Seuraavat järjestöt esittävät kukin komissiolle vähintään kuuden henkilön luettelon, jossa on yhtä monta varsinaista jäsentä ja varajäsentä, joiden keskuudesta komissio valitsee varsinaisen jäsenen ja varajäsenen. - Euroopan kuluttajajärjestöjen toimisto (BEUC), - Euroopan yhteisöissä toimivien perhejärjestöjen komitea (Coface), - Euroopan kulutusosuuskuntien yhteisö (Eurocoop), - Euroopan ammatillinen yhteistyöjärjestö (EAY), - Euroopan alueiden kuluttajainstituutti (EEICA).